पाएं अपने शहर की ताज़ा ख़बरें और फ्री ई-पेपरडाउनलोड करें
कटोरिया थाना क्षेत्र के छाताकुरूम बहियार स्थित एक खेत में गुरुवार सुबह शौच करने गए स्थानीय लोगों ने एक बच्चे के रोने की आवाज सुनी। पास जाने पर देखा तो सूखे गोबर के ढेर के पास से बच्चे के रोने की आवाज आ रही। वहां गोबर से ढका नवजात लड़का पड़ा मिला। शोर सुनकर आस-पास के लोग मौके पर पहुंचे। जहां नवजात को देख स्थानीय अजय ठाकुर की पत्नी ने उसे गुनगुने पानी से साफ कर घर लाकर दूध पिलाया। साथ ही नवजात को जांच के लिए कटोरिया अस्पताल पहुंचाया। जांच के बाद बच्चा स्वस्थ मिला। इधर अजय ठाकुर ने बच्चे के लालन पालन की जिम्मेदारी लेते हुए घर ले आए। खबर सुन आसपास के लोग मौके पर जुटे। जितने मुंह उतनी बातें हो रही थी। आखिर वो कौन थी जो एक नवजात को बहियार में फेंक गयी। खबर मिलते ही चाइल्डलाइन के समन्वयक मनोज कुमार सिंह, प्रेरणा कुमारी के साथ मौके पर पहुंचकर उक्त नवजात को अपनी देखरेख में कटोरिया अस्पताल में जांच कराया। जहां से बच्चे को बेहतर देखरेख के लिए बांका ले जाया गया। मनोज सिंह ने बताया कि उक्त नवजात बच्चे को बाल कल्याण समिति के पास पेश किया जाएगा। जहां से निर्देश मिलने पर उसे दत्तक गृह में रखा जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn